EkBass/fiwiki-20250220-pages-articles huggingface dataset:
Riihimäen Töyrykadun työväentalo

Töyrykadun työväentalo oli Riihimäellä, Koivistonmäen kaupunginosassa Töyrykadulla sijainnut työväentalo. Se myytiin yksityisomistukseen vuonna 1932. ==Historiaa== Kommunistinen työväenyhdistys Liitto perustettiin sisällissodan jälkeen, kun työväenliike jakautui kahtia. Kun sosialidemokraatit voittivat kiistan Riihimäen työväentalosta, Liitto hankki oman talon Töyrykadun varrelta. Syyskuussa 1923 nimismies määräsi talon suljettavaksi kommunistisen toiminnan vuoksi, mutta se avattiin uudelleen keväällä 1924. 1930-luvun alussa yhdistys lakkautettiin kommunistilakien nojalla. Hieman ennen yhdistyksen virallista lakkauttamista se vuokrasi talon vaskisepänliikkeelle. Syksyllä 1932 talo pakkohuutokaupattiin, ja sen osti yksityishenkilö. Talo käsitti kolme huonetta ja keittiön, ja se sijaitsi osoitteessa Töyrykatu 12. == Lähteet == Luokka:Työväentalot Luokka:Riihimäen rakennukset ja rakennelmat
Pusulan työväentalo

Pusulan työväentalo Valoniemi oli Lohjan kaupungissa Pusulan kirkonkylässä sijainnut työväentalo. ==Historiaa== Pusulan työväenyhdistys perustettiin vuonna 1906, jolloin yhdistyksen jäsenmäärä oli 141. Työväentaloksi ostettiin vanha kellosepän rakennus vuonna 1908. Työväentalo lahjoitettiin SDP:lle vuonna 1951 ja edelleen Uudenmaan Sos.dem. piirijärjestölle vuonna 1954. Huonoon kuntoon päässyt rakennus myytiin vuonna 1973 yksityishenkilölle. ==Toimintaa työväentalolla== Sodan jälkeen vuonna 1945 toiminta työväentalolla oli erittäin vilkasta. Talolla pidettiin 48 tavallista maksullista iltamaa ja 25 vierailuiltamaa. Joulukuussa 1946 järjestettiin työväenyhdistyksen 40-vuotisjuhlat, joihin osallistui yli 400 henkilöä. Juhlan puhujana oli eduskunnan puhemies K. A. Fagerholm. Esiintyjinä oli suosittu laulaja Georg Malmstén ja harmonikkamestari Aki Lievonen. == Lähteet == Luokka:Työväentalot Luokka:Pusulan rakennukset ja rakennelmat
Littera

Littera (lyhenne Litt., , kirjain) on järjestystä osoittavan numerosarjan, kirjainsarjan, esineen tai muun vastaavan merkitsemiseen käytetty kirjain. Suomalaisissa seteleissä merkintä Litt. kirjaimen A, B, C jne. edessä tarkoitti uutta painosta. Merkintää käytettiin ilmaisemassa setelissä tapahtunutta muutosta esimerkiksi paperin, vesileiman, tekstin tai värin suhteen. Se otettiin käyttöön 1909, kun sitä ennen oli merkitty setelin numeron eteen kirjain A, B tai C. Suomessa on käytetty myös merkintää Sarja II, jotta voitiin erottaa Suomen kansanvaltuuskunnan tekemät setelit valkoisen osapuolen seteleistä. Suomen sotilasalan puhekielessä littera tarkoitti luottokuljetuslippua. Luottokuljetus oli Valtionrautateiden suorittama henkilö- tai tavarakuljetus velaksi. Litteraksi kutsuttiin lippua, jolla lomalle matkustava varusmies sai matkustaa ilmaiseksi, ja todistusta, jolla hän voi ostaa matkalipun alennettuun hintaan. Varusmies sai tietyn määrän ilmaisia litteroita palveluksensa aikana. Lomalle matkaavat sotilashenkilöt saattoivat 1930-luvulla saada Littera L:n, jolla voi ostaa matkalipun puoleen hintaan maksaessaan käteisellä. Vuoden 2014 alusta lähtien varusmiesten litterat poistuivat käytöstä. Niitä oli käytetty Suomen rautatieliikenteen alusta lähtien eli 151 vuoden ajan. VR ja Puolustusvoimat sopivat joulukuussa 2013, että varusmieskortti toimii Puolustusvoimain lomapuvussa matkustavan varusmiehen junalippuna. Veturien, junanvaunujen, moottorijunien, ratatyökoneiden ja muiden kalustoyksiköiden tyypin nimeämiseen käytetty littera eli kalustosarjatunnus eli sarjatunnus eli sarjamerkki ei ole lyhenne, vaan kirjaimista ja numeroista tai pelkistä numeroista koostuva merkkiyhdistelmä. Rakennusalan kustannuslaskennassa ja yritysten kirjanpidossa littera tarkoittaa koodia, jolla kustannukset kohdennetaan. Vanhoissa osakekirjoissa littera tarkoitti osakekirjan sisältämien osakkeiden lukumäärää, sillä yksi osakekirja saattoi sisältää useita osakkeita. Näin vältyttiin painamasta valtavaa määrää paperisia osakekirjoja. ==Lähteet== Luokka:Raha Luokka:Suomen puolustusvoimat Luokka:Rautatiekalusto Luokka:Kirjanpito
Šmyhalin hallitus

Šmyhalin hallitus on Ukrainan hallitus, jonka pääministeri on Denys Šmyhal. Hallitus muodostettiin 4. maaliskuuta 2020. Sisäministeri Denys Monastyrskyi kuoli helikopterin maahansyöksyssä 18. tammikuuta 2023. Hän oli sisäministerinä vuodesta 2021.Ukrainan sisäministeri, joukko johtavia virkamiehiä sekä muita siviilejä kuollut helikopteri­turmassa Kiovan lähellä Helsingin Sanomat 18.1.2023, viitattu 18.1.2023 == Ministerit == * Denys Šmyhal, pääministeri * Julija Svyrydenko, 1. varapääministeri, talousministeri * Iryna Vereštšuk, varapääministeri, väliaikaisesti miehitettyjen alueiden uudelleenintegraation ministeri * Olha Stefanišyna, eurooppalaisen ja euroatlanttisen integraation varapääministeri * Myh’ailo Fedorov, innovaation, opetuksen kehityksen, tieteen ja teknologian varapääministeri, digitaalisen muutoksen ministeri * Oleksandr Kubrakov, jälleenrakentamisen varapääministeri, yhteisö-, alue- ja infrastruktuurikehitysministeri * Oleh Nemtšinov, hallitusministeri * Herman Haluštšenko, energiaministeri * Oksana Žolnovytš, sosiaaliministeri * Oleksandr Kamyšin, strategisten teollisuudenalojen ministeri * Ihor Klymenko, sisäministeri * Dmytro Kuleba, ulkoministeri * Oksen Lisovyi, opetus- ja tiedeministeri * Viktor Ljaško, terveysministeri * Denys Maljuska, oikeusministeri * Serhi Martšenko, valtiovarainministeri * Mykola Solskyi, maatalous- ja ravintoministeri * Ruslan Strilets, ympäristönsuojelu- ja luonnonvaraministeri * Rustem Umjerov, puolustusministeri * Matvi Bidnyi, vt. nuoriso- ja urheiluministeri * Rostyslav Karandjejev, vt. kulttuuri- ja informaatioministeri * Oleksandr Porh’un, vt. veteraaniministeri Lähde: == Lähteet == Luokka:Ukrainan hallitukset
Outi Kähkönen

Outi Kähkönen (os. Aho) on klassisen laulun ja laulupedagogiikan lehtori Sibelius-Akatemiassa Helsingissä. Hänen toimenkuvansa Sibelius-Akatemiassa on laulupedagogiikan vastuulehtori ja hän on laulupedagogiikan, Vocal pedagogy:n ja Estill Voice Training:in asiantuntija. https://archive.ph/wduc1 Äänialaltaan hän on sopraano ja hän sijoittui Lappeenrannan laulukilpailuissa naisten sarjassa toiseksi vuonna 1984 https://issuu.com/nitroid/docs/lpr_laulukilpailut_2019_issuu. == Lähteet == == Aiheesta muualla == * Outi Kähkösen henkilökohtaiset verkkosivut Luokka:Suomalaiset sopraanot Luokka:Syntymävuosi puuttuu Luokka:Elävät henkilöt
Gunnar Berge

Gunnar Berge (s. 29. elokuuta 1940 Etne) on norjalainen työväenpuolueen poliitikko. Hän on istunut suurkäräjillä vuosina 1969–1993 ja toiminut Norjan valtiovarainministerinä 1986–1989 sekä kunta- ja työministerinä 1992–1996. Vuosina 2000–2002 hän oli Norjan Nobel-komitean puheenjohtaja. ==Teokset== * Til Kongen med fagbrev. Aschehoug, 2011. ISBN 9788203292545 ==Lähteet== ==Aiheesta muualla== * Gunnar Berge Norjan suurkäräjien verkkosivuilla Luokka:Norjan työministerit Luokka:Norjan valtiovarainministerit Luokka:Vuonna 1940 syntyneet Luokka:Elävät henkilöt
Littoisten työväentalo

Littoisten Työnväentalo sijaitsee Liedon Littoisten kaupunginosassa, Kaarinan ja Liedon rajalla. Työväentalon omistaa Littoisten sos. dem. työväenyhdistys ry. ==Historiaa== Littoisten työväenyhdistys perustettiin vuonna 1906. Työväentalon rakennustyöt aloitettiin vuonna 1908 ja talon vihkijäisjuhlaa vietettiin vuonna 1909. Alkuaan talo sijaitsi vuokra-tontilla, mutta tontti ostettiin omaksi vuonna 1927{{. ==Rakennus== Talon rakentaminen aloitettiin vuonna 1908, ja sitä rakennettiin asteittain. Talo otettiin käyttöön vuonna 1909, kun valmiina oli yksi kokoushuone ja keittiö. Juhlasali rakennettiin myöhemmin. Talo sähköistettiin vuonna 1939. Alkuaan rakennus oli suorakaiteen muotoinen. Kahvilarakennus rakennettiin kohtisuoraan takasivua vasten, joten rakennuksesta tuli L-muotoinen. Alkuperäisen rakennuksen kivijalka on tehty tasasuurista luonnonkivistä, mutta myöhemmin rakennetuissa osissa on betonisokkeli. Talo on vuorattu vaakaponttilaudoituksella, ullakkokerros pystylaudoituksella. Lämmitys toimii öljyllä ja ilmalämpöpumpulla. ==Talon käyttö== Taloa käyttävät kokoustoiminnassaan sekä Littoisten sos. dem. työväenyhdistys ry että Littoisten Työväen Urheilijat ry. Tiloja myös vuokrataan erilaisiin tilaisuuksiin. == Lähteet == Luokka:Työväentalot Luokka:Liedon rakennukset ja rakennelmat Luokka:Littoinen
Alpo Koivumäki

Alpo Koivumäki (22. heinäkuuta 1939 Kauhajokihttps://www.alponsavanni.fi/wp- content/uploads/2019/07/ALPON-Curriculum-2019.pdf – 13. toukokuuta 2023 Kauhajokihttps://ilkkapohjalainen.fi/uutiset/kauhajokelainen-ite-taiteilija- alpo-koivum%C3%A4ki-on-kuollut) oli kauhajokelainen ITE-taiteilija. Hän on tunnettu eläinaiheisista veistoksistaan, joiden materiaalina hän käytti kierrätysromua. ==Ura== Alle kouluikäisestä lähtien Koivumäki teki töitä isovanhempiensa, vanhempiensa ja tätiensä sukutilalla, joka oli yksin hänen vastuullaan 1980-luvulta sen lopettamiseen saakka vuonna 1994. Kun viljely kävi kannattamattomaksi, mies ei jaksanut olla tyhjän panttina, vaan hänestä kuoriutui kokopäiväinen taiteilija. Ensimmäinen veistos, kurki, syntyi vuonna 1993 . Aluksi Koivumäki veisti kierrätysromusta Suomessa esiintyviä lintuja, mutta pian hänen käsissään muotoutui kaikenlaisia eläinhahmoja muistakin maailmankolkista ja niiden joukkoon metallisia palmuja. Hän on osallistunut kutsuttuna taiteilijana outsider-taiteen näyttelyihin Ranskan Dicyssä sijaitsevassa La Fabuloserie -museossa ja Ittinger-museossa Thurgaun kantonissa Sveitsissä. Vuonna 2023 hänen veistoksiaan oli yli sata kappaletta ja osaan niistä voi tutustua Rauman taidemuseon Lintu ja kala! -näyttelyssä. Kesällä 2023 Koivumäen teoksia on esillä myös Parkanossa ja Kauhajoen Kotiseututalolla. == Alpon savanni == { "type": "Feature", "geometry": { "type": "Point", "coordinates": [22.574361030373062, 62.30655048568471] }, "properties": { "title": "Alpon savanni", "marker-color": "228b22", "marker- size": "small", "marker-symbol": "art-gallery" } }Kauhajoen Nummijärvellä sijaitsee veistospuisto Alpon savanni, jossa on esillä noin 150 kierrätysmateriaaleista valmistettua eläinaiheista taideteosta. == Palkinnot ja huomionosoitukset == * Maaseudun sivistysliiton Vuoden ITE-taiteilija, 2023 * Maaseudun sivistysliiton Santeri Alkio -mitali, 2017 == Lähteet == == Kirjallisuutta == * Erkki Pirtola, Loviisa Kautiainen, Minna Haveri, Marja- Terttu Kivirinta, Seppo Knuuttila, Liisa Ruismäki, ja Veli Granö: Alpon savannilla. Kauhajoki-Seura, 2019. ISBN 978-952-69281-0-4 == Aiheesta muualla == * Alpo Koivumäki's Savanna Erkki Pirtolan kuvaama video vuodelta 1999. 26 min. YouTube. * Savannilta napapiirille Egenland-sarjan jakso vuodelta 2019. Video, 29 min. Yle Areena. * Alpon Savannilla ollaan ITE-taiteen ytimessä Pätkä Puoli seitsemän -sarjasta vuodelta 2019. Video, 5 min. Yle Areena. * Taiteiden reitti: Alpon savanni Videoita Kammista Skantziin -matkailutien verkkosivuilta * Alpon savanni Alpo Koivumäen veistospuiston verkkosivut * Alpo Koivumäen muistokirjoitus Helsingin Sanomissa Luokka:Suomalaiset kuvanveistäjät Luokka:Vuonna 1939 syntyneet Luokka:Vuonna 2023 kuolleet
Kari Gjesteby

Kari Gjesteby (s. 16. toukokuuta 1947 Oslo) on norjalainen työväenpuolueen poliitikko. Hän toimi Norjan kauppaministerinä vuonna 1981 ja oikeusministerinä 1990–1992. ==Lähteet== ==Aiheesta muualla== * Kari Gjesteby Norjan suurkäräjien verkkosivuilla Luokka:Norjan oikeusministerit Luokka:Vuonna 1947 syntyneet Luokka:Elävät henkilöt
Cerebrum

Cerebrum on suomalainen metalliyhtye, joka on perustettu Turussa vuonna 1992. Yhtyeen musiikki oli alkuvaiheessa ja ensimmäisellä demolla vuodelta 1993 (Demo #1) perinteistä death metallia. Promolla Grief (1994) tyylisuunta muuttui kuitenkin progressiivisempaan ja melodisempaan suuntaan. Alkuperäinen kokoonpano oli Lindström, Hiltunen, Järvinen, Haapakorva, Rauhu. Rytmikitarassa Toni Lindstömin siirryttyä toiseen turkulaiskokoonpanoon, korvasi hänet Jaakko Liuke. Tämän jälkeen kokoonpano täydentyi vielä kosketinsoittajalla, Mikko Suomi. Koskettimia oli aiemmin studiossa soittanut Rauhu. Yhtye jäi määrittelemättömälle tauolle vuonna 1997. Vuonna 2022 nykyinen kokoonpano palasi tositoimiin ja esiintyi livenä 7.7.2023 (Finnish Death Metal Maniacs V, 6.-8.7.2023 Vantaalla). Grief promo on julkaistu uudelleen, remasteroituna vuonna 2022. Elokuussa 2024 Yhtye ilmoitti sosiaalisessa mediassa ja kotisivuillaan kosketinsoittaja Tuomas Virtasen liittyneen viralliseen kokoonpanoon. == Diskografia == * Demo #1 (1993) * Grief (1994) * Endless Tears of the Distant Sea (2017, Compilation, Old Skull Productions), (second edition 2023) == Lähteet == * The Metal Archives, Encyclopaedia Metallum * Cerebrum, kotisivut * FFDMM5 === Viitteet === == Aiheesta muualla == * Encyclopaedia Metallum -englanninkielinen sivusto * Cerebrum Official website Luokka:Suomalaiset melodisen death metalin yhtyeet Luokka:Suomalaiset progressiiviset metalliyhtyeet Luokka:1990-luvun yhtyeet ja sooloartistit
Denys Monastyrskyi

Denys Anatolijovytš Monastyrskyi (; 12. kesäkuuta 1980 Hmelnytskyi – 18. tammikuuta 2023 Brovary) oli ukrainalainen poliitikko. Hän kuului Kansan palvelija -puolueeseen ja oli Ukrainan parlamentin jäsen vuosina 2019–2021 ennen nousuaan sisäministeriksi heinäkuussa 2021. Monastyrskyi kuoli helikopterin maahansyöksyssä Brovaryssä 18. tammikuuta 2023. == Lähteet == == Aiheesta muualla == * Denys Monastyrskyi Ukrainan hallituksen verkkosivuilla * Denys Monastyrskyi Ukrainan sisäministeriön verkkosivuilla Luokka:Lento- onnettomuudessa kuolleet Luokka:Sisäministerit Luokka:Ukrainan ministerit Luokka:Vuonna 1980 syntyneet Luokka:Vuonna 2023 kuolleet
Metrobudivnykivin metroasema (Harkovan metro)

Metrobudivnykiv (, ) on Harkovan metron Oleksijivska-linjan eteläinen pääteasema. Sen pohjoispuolella on Zah’ysnykiv Ukrajinyn metroasema. Suunnitteluvaiheessa aseman nimi oli Pleh’anivska (, ). Vuonna 2000 se nimettiin H. I. Vaštšenkon mukaan, mutta sen nimeksi palautettiin pelkkä Metrobudivnykiv osana Ukrainan dekommunisaatiotoimenpiteitä. Asema on yhteydessä H’olodnohirsko-Zavodska-linjan Sportyvnan metroasemaan. == Lähteet == Luokka:Harkovan metroasemat
Lehväkäärmekorento

Lehväkäärmekorento (Xanthostigma xanthostigma) on käärmekorentojen heimoon (Raphidiidae) kuuluva hyönteislaji. Aikuinen lehväkäärmekorento on kooltaan 15–21 mm. Lajin erottaa muista käärmekorentolajeista siipien kellertävistä täplistä. Lehväkäärmekorento on Suomessa elävistä käärmekorentojen heimon (Raphidiidae) kolmesta lajista pienin. Laji talvehtii toukkana eläen puiden kaarnan alla. Aikuiset lehväkäärmekorennot esiintyvät kesällä puutarhoissa, jossa ne saalistavat kirvoja ja kemppejä muun muassa omenapuiden ja herukoiden oksistossa.Ötökkätieto.fi: Lehväkäärmekorento (Xanthostigma xanthostigma) Suomessa laji on luokiteltu vakiintuneeksi ja elinvoimaiseksi esiintyen laajasti etelästä Rovaniemen korkeudelle saakka.Laji.fi: Lehväkäärmekorento (Xanthostigma xanthostigma) Laajemmin lehväkäärmekorentoa esiintyy lähinnä Ruotsissa, Norjassa, Isossa-Britanniassa sekä osissa Keski-Eurooppaa.Global Biodiversity Information Facility (GBIF): Xanthostigma xanthostigma == Lähteet == == Aiheesta muualla == * iNaturalist: Lehväkäärmekorento (Xanthostigma xanthostigma) * UniProt: Taxonomy - Xanthostigma xanthostigma * University of Michigan, Animal Diversity Web (ADW): Xanthostigma xanthostigma Luokka:Uussiipiset
Zah’ysnykiv Ukrajinyn metroasema

Zah’ysnykiv Ukrajiny (, ) on Harkovan metron Oleksijivska-linjan asema. Sen eteläpuolella on Metrobudivnykivin metroasema ja luoteispuolella Arh’itektora Beketovan metroasema. Aseman nimi viittaa sen yläpuolella sijaitsevaan Ukrainan puolustajien aukioon (). Vuoteen 2016 asti sekä aseman että aukion nimi oli Ploštša Povstannja (, ’kapinan aukio’), mutta osana Ukrainan dekommunisaatiotoimenpiteitä ne uudelleennimettiin aukion vieressä sijaitsevan Ukrainan kansalliskaartin kansallisen akatemian mukaan. == Galleria == Kuva:Naskalnaya Zuvopis.jpg|Asemalaituria. Kuva:Undeground station "Ploshcha Povstannia" inside.jpg|Aseman vanha nimi. Kuva:Undeground station "Ploshcha Povstannia".jpg|Aseman sisäänkäynti ennen aseman nimenmuutosta. == Lähteet == Luokka:Harkovan metroasemat
Arh’itektora Beketovan metroasema

Arh’itektora Beketova (, ) on Harkovan metron Oleksijivska-linjan asema. Sen kaakkoispuolella on Zah’ysnykiv Ukrajinyn metroasema ja luoteispuolella Deržpromin metroasema. Asema on nimetty harkovalaisen arkkitehdin Aleksei (Oleksi) Beketovin mukaan. == Galleria == Kuva:Tunnel v perechode.jpg Kuva:Панно на метро Бекетова.jpg Kuva:Элемент оформления..jpg == Lähteet == Luokka:Harkovan metroasemat Luokka:Kiovan piiri (Harkova)
Arco Architecture Company

Arco Architecture Company Oy on suomalainen arkkitehtitoimisto. Arco syntyi syyskuussa 2021, kun Aihio Arkkitehdit, Arkkitehdit Soini & Horto sekä Cederqvist & Jäntti Arkkitehdit yhdistyivät. Kolmen arkkitehtitoimiston yhdistyttyä yrityksessä oli 190 työntekijää, mikä teki Arcosta Suomen suurimman arkkitehtitoimiston. Sillä on toimistot Helsingissä, Tampereella, Oulussa ja Turussa. Elokuussa 2022 Arco osti Schauman Arkkitehdit Oy:n ja lokakuussa 2022 Avario Oy:n. == Lähteet == == Aiheesta muualla == * Arco Architecture Company Luokka:Suomalaiset arkkitehtitoimistot
Deržpromin metroasema

Deržprom (, ) on Harkovan metron Oleksijivska-linjan asema. Sen kaakkoispuolella on Arh’itektora Beketovan metroasema ja pohjoispuolella Naukovan metroasema. Asema on yhteydessä Saltivska-linjan Universytetin metroasemaan. == Galleria == Kuva:Perexod gosproma.jpg Kuva:Kolonnu st.metro Gosprom.jpg == Lähteet == Luokka:Harkovan metroasemat Luokka:Ševtšenkon piiri (Harkova)
Hammashoitaja

Hammashoitaja avustaa hammaslääkäriä suun alueen sairauksien tutkimuksissa ja hoidossa. Hammashoitajan tavoitteena on pitää ihmisten suu ja hampaat kunnossa ja puhtaina. Hammashoitaja voi tehdä myös itsenäistä työtä, jossa hän arvioi suun ja hampaitten kunnon. Hammashoitajan työtehtäviin kuuluu usein myös esimerkiksi ajanvaraus, arkistointi ja kortistot, tilastoinnit, yhteydenpito yhteistyötahoihin ja joskus myös laskutus. Hammashoitaja työskentelee yksityisillä tai julkisilla hammaslääkärien vastaanotoilla. Hammashoitajan tulee hallita erilaisia välineitä ja tietää suun eri osat. Ammatissa tarvitaan tarkkuutta, kädentaitoja ja tiimityötä. Hammashoitajan pitää osata huomioida potilasta. Hyvä stressinsieto kyky on hyödyksi, koska työ on nopearytmistä. Hammashoitajan koulutuksen kesto on noin 2–3 vuotta. Hammashoitaja saa palkkaa noin 2 400 euroa kuukaudessa. == Lähteet == Luokka:Terveydenhuollon ammatit Luokka:Hammaslääketiede
Naukovan metroasema

Naukova (, ) on Harkovan metron Oleksijivska-linjan asema. Sen eteläpuolella on Deržpromin metroasema ja pohjoispuolella Botanitšnyi sadin metroasema. Aseman nimi, ’tieteellinen’, viittaa muun muassa aseman läheisyydessä sijaitseviin Harkovan kansalliseen radioelektroniikan yliopistoon ja Harkovan kansalliseen taloustieteiden yliopistoon. Vuoteen 2004 asti asema oli Oleksijivska-linjan pohjoinen pääteasema. == Lähteet == Luokka:Harkovan metroasemat Luokka:Ševtšenkon piiri (Harkova)
Botanitšnyi sadin metroasema

Botanitšnyi sad (, ) on Harkovan metron Oleksijivska-linjan asema. Sen eteläpuolella on Naukovan metroasema ja pohjoispuolella 23 Serpnjan metroasema. Asema avattiin 21. elokuuta 2004. == Galleria == Kuva:Constructing of station "Botanichnyi Sad" (02).jpg|Asema rakenteilla: ”Aseman avajaiset elokuussa 2004”. Kuva:Constructing of station "Botanichnyi Sad" (07).jpg|Asema rakennusvaiheessa. == Lähteet == Luokka:Harkovan metroasemat Luokka:Ševtšenkon piiri (Harkova)
23 Serpnjan metroasema

23 Serpnja (, ) on Harkovan metron Oleksijivska-linjan asema. Sen eteläpuolella on Botanitšnyi sadin metroasema ja pohjoispuolella Oleksijivskan metroasema. Asema avattiin 21. elokuuta 2004. Aseman nimi, ’23. elokuuta’, viittaa puna-armeijan suorittamaan Harkovan takaisinvaltaukseen natsi-Saksalta 23. elokuuta 1943. == Galleria == Kuva:Constructing of the station "23 Serpnia" (01).jpg|Asema rakennusvaiheessa vuonna 2003. Kuva:81-718.jpg|Metrojuna asemalla. Kuva:Mozaika na metro 23 avgusta.jpg|Mosaiikki asemalla. == Lähteet == Luokka:Harkovan metroasemat Luokka:Ševtšenkon piiri (Harkova)
Oleksijivskan metroasema

Oleksijivska (, ) on Harkovan metron Oleksijivska-linjan asema. Sen eteläpuolella on 23 Serpnjan metroasema ja pohjoispuolella Peremohan metroasema. Asema avattiin 21. joulukuuta 2010. Suunnitteluvaiheessa aseman nimi oli Internatsionalna (, ). == Galleria == Kuva:Алексеевская. Табло.jpg|Asemalaituria. Kuva:Олексіївська стена.jpg|Aseman nimi tyyliteltynä. == Lähteet == Luokka:Harkovan metroasemat Luokka:Ševtšenkon piiri (Harkova)
Peremohan metroasema

Peremoha (, ) on Harkovan metron Oleksijivska-linjan pohjoinen pääteasema. Sen eteläpuolella on Oleksijivskan metroasema. Aseman avajaiset pidettiin 19. elokuuta 2016, mutta se avattiin matkustajaliikenteelle vasta 25. elokuuta 2016. == Galleria == Kuva:Выход №3.jpg|Sisäänkäynti asemalle. Kuva:Порошенко на открытии Победы в Харькове.jpg|Ukrainan presidentti Petro Porošenko aseman avajaisissa 19. elokuuta 2016. Kuva:Рeremoga - metro station, Kharkiv - 2.jpg|Asemalaituria. Kuva:Рeremoga - metro station, Kharkiv 3.jpg|Aseman nimi tyyliteltynä. == Lähteet == Luokka:Harkovan metroasemat Luokka:Ševtšenkon piiri (Harkova)
Vasyl Jermilov

Vasyl Jermilov, , (22. maaliskuuta 1894 Harkova – 4. joulukuuta 1967 Harkova, Ukrainan SNT) oli ukrainalainen taidemaalari, graafinen suunnittelija. Jermilov opiskeli 1905–1909 Harkovassa koristemaalauksen työpajassa taideteollisuuskoulussa ja 1912–1913 Moskovassa taidekoulussa. Hän liittyi 1918 Harkovassa ’Seitsemän ryhmä’ -nimiseen ryhmään ja suunnitteli kirjaintyylin sen albumiin Sem pljus tri (1918, ’Seitsemän plus kolme’). Neuvostoaikana Jermilov suunnitteli julisteita, ’agit-junia’, katukalusteita, katumainoksia, julkisten rakennusten sisätiloja, teatterilavastuksia, lehtien ja kirjojen ulkoasuja. Hän sai ulkomailla palkintoja suunnittelutöistään, muun muassa 1922 Leipzigin grafiikkanäyttelyssä ja 1928 Kölnissä lehdistönäyttelyssä. Hän oli Avanhard-ryhmän jäsen 1926–1929 ja sen lehtien graafinen suunnittelija. Hän kuului vuodesta 1927 Ukrainan vallankumoustaiteen liittoon. Jermilov yhdisteli eri tyylejä ja tekniikoita, ja hänellä oli merkittävä osuus 1920-luvun ukrainalaisen muotoilun kehityksessä. Hän joutui 1930-luvun lopulla syrjään neuvostotaiteessa ja opetti viimeisinä elinvuosinaan (1963–1967) Harkovassa teollisen muotoilun oppilaitoksessa. Z. Fogel julkaisi hänestä kirjan Moskovassa 1975, ja hänen tuotannostaan järjestettiin retrospektiivinen näyttely Kiovassa 2011. Tetjana Pavlova julkaisi hänen elämästään ja taiteestaan Kiovassa 2012 kirjan Vasyl Jermilov žde vesnu (’Vasyl Jermilov odottaa kevättä’). Василь Єрмилов Булка 1914.jpg|Leipä 1914. Василь Єрмилов 1924.jpg|Harlekiini 1924. Yermilov Vasyl- Literary-Artistic Magazine 1933.jpg|Lehden kansi 1933. ==Lähteet== ==Aiheesta muualla== * Yermylov Vasyl Dmytrovych Welcome to Kharkov Luokka:Ukrainalaiset taiteilijat Luokka:Vuonna 1894 syntyneet Luokka:Vuonna 1967 kuolleet
Avanhard

Avanhard (, ’Avantgarde’) oli ukrainalainen vasemmistolaisten kirjailijajärjestö Harkovassa 1926–1929. Se oli kytköksissä futurismiin. Ryhmän johtaja oli Valerijan Polištšuk. Ryhmä julkaisi Bjuleten Avanhardu -nimistä julkaisua ja kolme numeroa aikakauslehteä Avanhard. Puoluevirkailijat arvostelivat ryhmää ankarasti "kirjallisesta huliganismista", ja se pakotettiin hajoamaan. Useimmat jäsenet liittyivät sitten Nova Generatsijaan. Ryhmän julkaisujen graafisen ilmeen suunnitteli Vasyl Jermilov. ==Jäseniä== ;Kirjailijoita * Petro Holota * Hryhori (Heo) Koljada * Oleksander Levada * R. Trojanker * Leonid K. Tšernov * Edvard Striha ;Taidemaalareita * Vasyl Jermilov * Heorhi Tsapok ;Säveltäjiä * Juli Meitus * Kost Bohuslavskyi. ==Lähteet== Luokka:Ukrainalaiset järjestöt
Laavatammi

Laavatammi (Quercus vulcanica) on Turkissa endeemisenä kasvava tammilaji. Lajia tavataan Turkin eteläosissa Ispartan maakunnan lähellä reilun 8000 hehtaarin alueella. Kasnakin metsässä laavatammi muodostaa muutamia yksilajisia metsiköitä, mutta yleensä se kasvaa yhdessä muutamien muiden tammilajien, eri vaahtera-, saarni-, mänty- ja katajalajien sekä muutamien muiden puulajien kanssa. Kasnakin metsän lisäksi laavatammia kasvaa muutamia pieniä ryhmiä Taurusvuorten länsiosissa Anatoliassa. Kasnakin metsästä tehtiin kansallispuisto vuonna 1989, ja laavatammista voi kerätä näytteitä vain luvan nojalla tieteellisiin tarkoituksiin. == Lähteet == * Balaban, M., Yilgör, N. & Strobel, C., 1999: Chemical characteristics of endemic oak-wood Quercus vulcanica Boiss — European Journal of Wood and Wood Products 57, s. 152–153, DOI: 10.1007/s001070050032 === Viitteet === == Aiheesta muualla == * Trees and Shrubs Online: Quercus vulcanica * Global Biodiversity Information Facility (GBIF): Quercus vulcanica Luokka:Tammet
Creampistols

Creampistols on Dave Lindholm & White Midnight -yhtyeen ainoa lp-levy vuodelta 1989. Levy nauhoitettiin Harasoo Studiolla touko–lokakuussa 1989 ja tuottajana toimi Costello Hautamäki sekä Dave Lindholm. Hautamäki myös äänitti ja miksasi levyn. Levyn kappaleet ovat Dave Lindholmin kirjoittamia, lukuun ottamatta kappaletta Knockin’ on Heaven’s Door. Taustalaulajina ovat Joe Vestich, Juice Leskinen, Costello Hautamäki ja Diamond Sisters eli Toni Lähteenmäki ja Kata Laurikainen. Albumin julkaisi Rockadillo Records. == Kappaleet == === A-puoli === # # # # # # === B-puoli === # # # # # (Bob Dylan) # == Jäsenet == * Dave Lindholm (laulu, kitarat, dobro, huuliharppu) * Arto Rautajoki (rummut) * Kari Lehtinen (basso) == Lähteet == Luokka:Vuoden 1989 albumit
Pekka (Juhani) Lappalainen

Pekka (Juhani) Lappalainen (s. 20. tammikuuta 1952 Kangaslampi), suomalainen huilisti ja huilunsoiton opettaja. Lappalainen opiskeli Sibelius-Akatemiassa huilunsoittoa Juho Alvaksen johdolla 1970–1977 ja suoritti huilunsoiton diplomitutkinnon 1977. Opintojaan hän on täydentänyt Julius Bakerin mestarikurssilla 1977. Ensikonsertin Lappalainen piti Helsingissä 1983 ja hän suoritti musiikin lisensiaatin tutkinnon 2005. Lappalainen toimi Kotkan kaupunginorkesterin I huilistina 1973–1982 sekä sivutoimisena huilunsoittajana 1982–2000. Vuosina 1982–2016 Lappalainen toimi Kotkan seudun musiikkiopiston huilunsoiton opettajana ja 1993–2000 myös musiikkiopiston apulaisrehtorina. Lappalainen oli Suomen Kulttuurirahaston Kymenlaakson rahaston hoitokunnan jäsen 2015–2017. Luokka:Suomalaiset huilistit Luokka:Vuonna 1952 syntyneet Luokka:Elävät henkilöt
Tyypin 3c diabetes

Tyypin 3c diabetes eli pankreatogeeninen (haimaperäinen) diabetes on alidiagnosoituna pidetty sekundäärinen diabetestyyppi. Tyypin 3c diabetes mellitus (T3cDM) tunnistetaan Maailman terveysjärjestön ja American Diabetes Associationin luokituksissa. Kyse on diabeteksesta, joka on seuraus haiman eksokriinisen osan sairauksista. Näitä ovat esimerkiksi akuutti, uusiutunut sekä krooninen haimatulehdus, haiman kasvain, kystinen fibroosi ja hemokromatoosi. Vaikka tyypin 3c diabetes on luokiteltu yhtenäiseksi sekundäärisen diabeteksen ryhmäksi, patofysiologinen tausta tyypin 3c diabeteksessa siis vaihtelee. Muissa kuin haimasyöpätapauksissa on haimaan kohdistuneen vahingon oltava riittävän laaja diabeteksen ilmenemiseksi.Jana Makuc, Management of pancreatogenic diabetes: challenges and solutions Diabetes, Metabolic Syndrome and Obesity 2016, viitattu 18.1.2023 Tyypin 3c diabeteksesta saatavilla oleva melko vähäinen data viittaa siihen, että enemmistö tautitapauksista johtuu kroonisesta haimatulehduksesta. Tutkimuksessa krooninen haimatulehdus on identifioitu taustalla olevaksi ensisijaiseksi sairaudeksi jopa 78,5 %:lla kaikista diabetes 3c -potilaista. Länsimaisissa väestöissä on arvioitu 5–10 %:n diabeetikoista kärsivän tyypin 3c diabeteksesta enimmäkseen kroonisen haimatulehduksen seurauksena. Toisaalta tyypin 2 diabetes on väestössä niin yleinen, että se voi myös sattumalta olla potilaalla samanaikaisesti eksokriinisen haimasairauden kanssa. Tyypin 3c diabeteksen todellinen esiintyvyys onkin tuntematon ja tieto siitä vähäistä, mikä johtuu enimmäkseen haasteissa eri diabetestapausten täsmällisessä luokittelussa. Monet tyypin 3c diabeteksesta kärsivät potilaat luokitellaankin aluksi väärin, koska haimasairauden vaikutus diabeteksen puhkeamiseen on puutteellisesti tunnistettu. Diagnostisen tarkkuuden parantamiseksi Ewald ja Bretzel ovat ehdottaneet tyypin 3c diabetekselle diagnostisia kriteereitä, joihin kuuluvat etenkin haiman eksokriininen vajaatoiminta, kuvantamisessa havaittava haiman patologia ja tyypin 1 diabetekseen liittyvien autovasta- aineiden puuttuminen. Rajallisesta datasta huolimatta tyypin 3c diabeteksesta kärsivillä näyttää olevan tyyppien 1 ja 2 diabeetikoita vastaava riski saada mikro- ja makrovaskulaarisia komplikaatioita. Diabetes 3c saattaa myös olla varhainen merkki haimasyövästä; tässä se eroaa tyyppien 1 ja 2 diabeteksista, joiden on katsottu olevan mahdollista haimasyövän kehittymistä edeltäviä riskitekijöitä. Noin puolilla haimasyöpäpotilaista on arvioitu esiintyvän diabetes, mutta merkittävä haaste on ollut syy-seuraussuhteen arvioiminen.Ramya Rachamanti, Diabetes 3c Is An Early Manifestation of Pancreatic Cancer Medindia 14.5.2020, viitattu 18.1.2023 Kystistä fibroosia sairastavista puolestaan noin 30 % sairastuu diabetekseen 25 vuoden ikään mennessä.Cystic Fibrosis related diabetes Queensland Health, viitattu 18.1.2023 Diabetes 3c saattaa seurata paitsi sairauksista, myös haiman poistoleikkauksesta eli pankreatektomiasta. Tyypin 3c diabeteksen hoidosta erillisenä diabetestyyppinä ei ole vakiintunut erityisiä suuntaviivoja. == Lähteet == Luokka:Diabetes
Maria Branyas Morera

Maria Branyas Morera (4. maaliskuuta 1907 San Francisco, Yhdysvallat – 19. elokuuta 2024 Olot, Espanja) oli yhdysvaltalaissyntyinen espanjalainen nainen ja maailman vanhin elossa ollut henkilö. Hänestä tuli maailman vanhin elossa oleva henkilö ranskalaisen Lucile Randonin kuoltua 17. tammikuuta 2023.Branyas Morera syntyi katalonialaisille vanhemmille San Franciscossa. Vanhemmat olivat muuttaneet Yhdysvaltoihin vain vuotta ennen Marian syntymää. Perhe ehti asua hetkellisesti New Orleansissa ennen kuin päätti palata Espanjaan Marian ollessa 7-vuotias vuonna 1914. Hänen isänsä kuoli merimatkan aikana tuberkuloosiin. Vuonna 1931 Branyas Morera meni naimisiin traumatologina työskentelevän Joan Moretin kanssa. Branyas Morera on kertonut, että joutui hääpäivänään odottamaan pappia useita tunteja, kunnes sai kuulla, että tämä oli kuollut. Näin ollen pappia piti lähteä etsimään muualta Gironasta, jossa tuohon aikaan oli vain 50 autoa. Parille syntyi kolme lasta. Branyas Morera toimi sairaanhoitajana Espanjan sisällissodan aikana miehensä rinnalla Extremaduran alueella nationalistien puolella. Hän jäi alalle ja teki töitä muun muassa miehensä avustajana, kun tästä tuli sairaalan johtaja. Hänen miehensä kuoli vuonna 1976. Branyas Morera selvisi koronavirustaudista 113-vuotiaana maaliskuussa 2020. Hän oli myös aktiivinen Twitterin käyttäjä vielä yli 110-vuotiaana. Vuonna 2023 San Franciscon kaupunki julisti 7. marraskuuta Maria Branyasin päiväksi. == Lähteet == * === Viitteet === Luokka:Maailman vanhimmat henkilöt Luokka:Yli 110-vuotiaiksi eläneet espanjalaiset Luokka:Yli 110-vuotiaiksi eläneet yhdysvaltalaiset Luokka:Vuonna 1907 syntyneet Luokka:Vuonna 2024 kuolleet
Saint-Michel (Aisne)

Saint-Michel on kunta Pohjois-Ranskassa Aisnen departementissa Hauts-de- Francen alueella. Se sijaitsee Gland-joen varrella, noin 21 kilometriä Vervinsin kaupungista koilliseen. Kunnalla on yhteistä rajaa Belgian kanssa. Kunnan nähtävyyksiä on 900-luvulla rakennettu Saint-Michelin luostari. Vuosisatojen aikana luostari on ollut toistuvasti tulipalojen ja ryöstöjen kohteena, mutta aina se on rakennettu uudelleen. Barokkityylisen luostarikirkon rakennutti venetsialainen kardinaali Jean-Baptiste de Mornat 1500-luvun lopulla. Vuonna 1981 luostari päätyi Saint-Michelin kunnan omistukseen, ja kunta on vastannut sen jälkeen luostarin kunnostamisesta. ==Lähteet== ==Aiheesta muualla== Luokka:Aisnen kunnat
Saint-Michel

Saint-Michel voi tarkoittaa seuraavia: == Ranska == === Kuntia === * Saint- Michel, kunta Aisnen departementissa * Saint-Michel, kunta Ariègen departementissa * Saint-Michel, kunta Charenten departementissa * Saint- Michel, kunta Haute-Garonnen departementissa * Saint-Michel, kunta Gersin departementissa * Saint-Michel, kunta Hérault’n departementissa * Saint- Michel, kunta Loiret’n departementissa * Saint-Michel, kunta Pyrénées- Atlantiquesin departementissa * Saint-Michel, kunta Tarn-et-Garonnen departementissa * Saint-Michel-de-Castelnau, kunta Gironden departementissa * Saint-Michel-de-Maurienne, kunta Savoien departementissa === Muita paikkoja === * Boulevard Saint-Michel, puistokatu Pariisissa * Mont Saint-Michel, luostarisaari Normandiassa.
Espanjan Formula 4

Espanjan Formula 4 () on vuonna 2016 käynnistynyt FIA:n hallinnoima Formula 4 -sarja, jonka kilpaillut käydään pääosin Espanjassa. Auton suunnittelee ja rakentaa italialainen Tatuus. Auton mallinimi on Tatuus F4-T421. Aiemmin sarjassa käytettiin mallinimeä Tatuus F4-T014. Sen moottorina toimii 1,4 litran Abarth-turbo. Renkaat tulevat Hankookilta. Sarjassa ajetaan yhtenä viikonloppuna kolme kisalähtöä. Pisteet jaetaan 25 minuutin kilpailuissa kymmenelle parhaalle kuljettajalle pisteitä 25, 18, 15, 12, 10, 8, 6, 4, 2, 1 ja 18 minuutin kilpailuissa kahdeksalle parhaalle 15, 12, 10, 8, 6, 4, 2, 1. Lisäksi sarjassa jaetaan kaksi pistettä paalupaikan ajaneelle kuljettajalle ja nopeimmasta kierroksesta on tarjolla yksi lisäpiste. == Mestarit == === Kuljettajat === Kausi Kuljettaja Talli 2016 Richard Verschoor MP Motorsport 2017 Christian Lundgaard MP Motorsport 2018 Amaury Cordeel MP Motorsport 2019 Franco Colapinto Drivex School 2020 Kas Haverkort MP Motorsport 2021 Dilano van 't Hoff MP Motorsport 2022 Nikola Tsolov Campos Racing 2023 Théophile Naël Saintéloc Racing === Tallit === Kausi Talli 2016 MP Motorsport 2017 MP Motorsport 2018 MP Motorsport 2019 Drivex School 2020 MP Motorsport 2021 MP Motorsport 2022 Campos Racing 2023 MP Motorsport === Naiskuljettajan palkinto === Kausi Kuljettaja Talli 2017 Marta García MP Motorsport 2019 Belén García Global Racing Service 2020 Léna Bühler Drivex School 2021 Emely de Heus MP Motorsport 2022 Lola Lovinfosse Teo Martín Motorsport === Tulokas === Kausi Kuljettaja Talli 2018 Amaury Cordeel MP Motorsport 2019 Franco Colapinto Drivex School 2020 Kas Haverkort MP Motorsport 2021 Dilano van 't Hoff MP Motorsport 2022 Nikola Tsolov Campos Racing 2023 Enzo Deligny Campos Racing Luokka:Formula 4 Luokka:Espanjan moottoriurheilu
Suoraan sydämestä

Suoraan sydämestä (engl. One from the Heart) on yhdysvaltalainen romanttinen musikaalielokuva vuodelta 1982. Sen ohjasi Francis Ford Coppola, joka myös käsikirjoitti sen yhdessä Armyan Bernsteinin kanssa. Elokuvassa näyttelevät muiden muassa Frederic Forrest, Teri Garr, Raul Julia ja Nastassja Kinski. Tom Waits sävelsi elokuvan musiikin. Elokuvan tapahtumat sijoittuvat Las Vegasin kaupunkiin. == Vastaanotto == One from the Heart oli suuri kaupallinen epäonnistuminen: Sen budjetti oli 26 miljoonaa dollaria, mutta se tuotti lipputuloina alle 650 000 dollaria. Coppola ajautui elokuvan tuottamien tappioiden vuoksi pitkäaikaisiin talousvaikeuksiin.William Fischer: In Praise of 'One From the Heart,' Francis Ford Coppola's Glorious Failure, Collider, 2. joulukuuta 2021, viitattu 18. tammikuuta 2023. Rotten Tomatoes -sivusto on listannut 35 elokuvan arvostelua, joista 49 prosenttia on myönteisiä.One from the Heart, Rotten Tomatoes, viitattu 18. tammikuuta 2023. == Lähteet == == Aiheesta muualla == * Suoraan sydämestä Internet Movie Databasessa * One from the Heart Elonetissä luokka:Francis Ford Coppolan ohjaamat elokuvat luokka:Vuoden 1982 yhdysvaltalaiset elokuvat luokka:Yhdysvaltalaiset elokuvamusikaalit
Tellervo Pajamies

Raila Tellervo Pajamies (o.s. Kallio; 30. huhtikuuta 1935 Nivala – 26. kesäkuuta 2021 Helsinki) oli suomalainen ooppera- ja konserttilaulaja sekä laulupedagogi. Hän oli äänialaltaan mezzosopraano.Muistot: Tellervo Pajamies 1935-2021 Helsingin Sanomat 19.7.2021, viitattu 18.1.2023 Pajamies oli Veikko ja Maria Kallion lapsi. Perheen äiti kuitenkin sairastui keuhkotuberkuloosiin tytön ollessa vain kuuden viikon ikäinen. Isoäiti Kaisa Kallio otti vastuulleen Tellervon kasvatuksen. Kaisa Kallio oli Kyösti Kallion puoliso ja otti miehensä presidentiksi valitsemisen jälkeen Tellervon mukaansa presidentinlinnaan.Kaisa Kallio - presidentin puoliso, Kaisankodin perustaja Naisten Ääni, viitattu 18.1.2023 Siellä Tellervo tallentui vuoden 1938 joulumerkkiin, jota myytiin tuberkuloosin ennaltaehkäisyn edistämiseksi. Kuvassa tyttö istuu yöpaidassa ja nukkensa kanssa isoäitinsä sylissä. Kyösti Kallion kuoltua seurasi paluu isoäidin kanssa Nivalaan, jossa asetuttiin tytön sedän, kuvanveistäjä Kalervo Kallion rakennuttamaan Pajariin. Kalervo Kallio veisti Tellervo Pajamiehen mallista 1950-luvulla myös Postityttö-teoksen, joka sijoitettiin vanhan Postitalon asiakaspalveluhalliin. Pajamies opiskeli Porvoon naisopistossa. Tänä aikana hän aloitti laulun opiskelun Kyllikki Pajamiehen johdolla. Opettajan poika oli arkkitehti Ilkka Pajamies, josta tuli Tellervo Pajamiehen puoliso. Pariskunnalle syntyivät lapset Minna ja Mikko. Tellervo Pajamies valmistui musiikinopettajan pätevyydellä Sibelius- Akatemiasta vuonna 1960. Näihin aikoihin hän lauloi Suomen kansallisoopperan kuorossa parin vuoden ajan ja esiintyi myös eräissä pienissä rooleissa solistina. Pajamies suoritti lauludiplominsa vuonna 1965 opettajanaan Antti Koskinen. Hän piti ensikonserttinsa vuonna 1966 ja teki samana vuonna läpimurtonsa tulkitsemalla Suomen kansallisoopperassa Octavianin housuroolin Richard Straussin oopperassa Ruusuritari. Pajamies myös kantaesitti Ilkka Kuusiston teoksen Merellinen sarja (1966) pianisti Pentti Koskimiehen kanssa.Merellinen sarja Music Finland Core, viitattu 18.1.2023 Pajamies suoritti täydentäviä lauluopintoja Wienissä, Kölnissä ja Münchenissä. Pajamies aloitti laulajien opettamisen Lahden musiikkiopistossa ja jatkoi tätä työtään Helsingin konservatoriossa. Vuosina 1980–1998 hän työskenteli Sibelius- Akatemiassa laulutaiteen lehtorina, minkä jälkeen hän jäi eläkkeelle. Pajamies antoi myös yksityisopetusta. Hän kuoli vaikeaan sairauteen 86-vuotiaana. == Lähteet == == Aiheesta muualla == * Suomen kansallisoopperan ja -baletin esitystietokanta: Tellervo Pajamies * Luokka:Suomalaiset oopperalaulajat Luokka:Suomalaiset mezzosopraanot Luokka:Vuonna 1935 syntyneet Luokka:Vuonna 2021 kuolleet
Jaye Crockett

Jeffrey "Jaye" Crockett (s. 16. lokakuuta 1991) on yhdysvaltalainen koripalloilija, joka pelaa Keravnos BC:ssä Kyproksen pääsarjaa. Tätä aikaisemmin Crockett on pelannut ammattilaisena Italiassa, Japanissa, Sveitsissä, Tanskassa, Ranskassa, Libanonissa, Australiassa, Kazakstanissa, Kreikassa, Ruotsissa ja Suomessa. Tanskassa pelatessaan Crockett voitti joukkueensa mukana Tanskan-mestaruuden ja Tanskan Cupin sekä valittiin finaalien arvokkaimmaksi pelaajaksi. == Saavutukset == === Henkilökohtaiset palkinnot === *Basketligaen finaalien paras pelaaja (2018) *All-Big 12 konferenssin kolmostähdistöjoukkueessa (2014) === Joukkuesaavutukset === *Basketligaen mestaruus (2018) *Tanskan Cup -voittaja (2018) == Lähteet == Luokka:Yhdysvaltalaiset koripalloilijat Luokka:Vuonna 1991 syntyneet Luokka:Elävät henkilöt
Richard Verschoor

Richard Verschoor (s. 16. joulukuuta 2000 Benschop, Alankomaat) on hollantilainen autourheilija. Hän kilpailee tällä hetkellä FIA Formula 2 Championship -sarjassa. Verschoor kuului Red Bullin junioriohjelmaan vuosina 2016-2017. Hän on vuoden 2019 Macaon Grand Prix voittaja. == Ura == Verschoor aloitti Karting-uransa vuonna 2011. Vuonna 2014 hän voitti CIK-FIA Karting Academy Trophy -luokan mestaruuden ja sijoittui toiseksi Rotax Euro Challenge — Junior ja Rotax Max Wintercup — Junior -luokissa. Vuonna 2015 hän saavutti WSK Champions Cup — KF -luokassa toisen sijan, sijoittui kolmanneksi CIK-FIA European Championship — KF -luokassa ja voitti German Karting Championship — Senior -luokan mestaruuden. Vuonna 2016 Verschoor aloitti kilpauransa SMP Formula 4 ja Espanjan Formula 4 -sarjoissa. Hän myös voitti molempien sarjojen mestaruudet. Samana vuonna Verschoor ajoi yksittäisiä kisoja ADAC Formula 4 ja Italian Formula 4 -sarjoissa. Vuonna 2017 Verschoor siirtyi Formula Renault Eurocup -sarjaan. Hän saavutti ensimmäisellä kaudellaan yhden palkintosijan ja oli sarjan loppupisteissä yhdeksäs. Samana vuonna Verschoor ajoi Formula Renault NEC -sarjaa jossa hän oli niin ikään sarjan yhdeksäs. Alkuvuodesta 2017 Verschoor ajoi Toyota Racing Series -sarjaa ja sijoittui sarjassa kolmanneksi. Vuonna 2018 Verschoor ajoi toisen kauden Formula Renault Eurocup -sarjassa. Hän saavutti yhden palkintosijan ja 34 pistettä ja oli sarjapisteissä 13:s. Alkuvuodesta 2018 Verschoor ajoi toisen kauden Toyota Racing Series -sarjassa ja sijoittui toiseksi. Vuonna 2018 Verschoor siirtyi kesken kauden GP3-sarjaan ajaen loppukauden kilpailut MP Motorsport -tallissa. Hän saavutti yhden kolmossijan ja 30 pistettä ollen sarjapisteissä 15:s. Vuonna 2019 Verschoor kilpaili FIA Formula 3 Championship -sarjassa jatkaen MP Motorsport -tallissa. Hän saavutti kauden aikana 34 pistettä ollen parhaillaan kilpailuissa neljäs sijoittuen sarjan 13:ksi. Vuonna 2020 Verschoor jatkoi F3-sarjassa. Hän saavutti yhden kakkossijan ja 69 pistettä ollen sarjan yhdeksäs. Vuonna 2021 Verschoor siirtyi FIA Formula 2 Championship -sarjaan saavuttaen yhden voiton ja 56 pistettä sijoittuen sarjan 11:ksi. Vuonna 2022 Verschoor jatkoi F2-sarjassa siirtyen Trident -talliin. Hän saavutti kauden aikana yhden voiton ja kolme kakkossijaa sijoittuen sarjapisteissä 12:ksi. Vuonna 2023 Verschoor jatkoi F2-sarjassa Van Amersfoort Racing -tallin kuljettajana. Hän saavutti kauden aikana yhden voiton ja kaksi kolmossijaa sijoittuen sarjan yhdeksänneksi. Vuonna 2024 Verschoor ajoi neljännen kautensa F2-sarjassa tehden paluun Trident -talliin. Hän siirtyi loppukaudesta MP Motorsport -talliin korvaten Dennis Haugerin, joka siirtyi Indy NXT -sarjaan. == Lähteet == *Richard Verschoor Driver Databasessa Luokka:Alankomaalaiset autourheilijat Luokka:Vuonna 2000 syntyneet Luokka:GP3-kuljettajat Luokka:Elävät henkilöt
Energia Arabiemiraateissa

Energia Arabiemiraateissa käsittelee Yhdistyneiden arabiemiraattien energian tuotantoon, kulutukseen ja jakeluun liittyviä asioita. Energiankulutus asukasta kohti on Emiraateissa neljänneksi suurinta maailmassa, 471 788 miljoonaa BTU:ta. Energiantuotannon tärkeimmät lähteet ovat maaöljy, maakaasu ja aurinkoenergia. Sähköstä 95,7 % tuotetaan fossiilisilla polttoaineilla, 3 % aurinkoenergialla ja 1,3 % ydinvoimalla. Barakahin ydinvoimalaa on rakennettu vuodesta 2012 alkaen, ja sen kolmas reaktori valmistui 2022.. Öljy ja maakaasu tuottavat 30 % maan bruttokansantuotteesta. Muihin Persianlahden alueen maihin verrattuna se on onnistunut vähentämään öljyriippuvuuttaan ja monipuolistamaan talouttaan erittäin merkittävästi. Abu Dhabi National Oil Company on maan merkittävin öljy- ja maakaasualan yritysrypäs, jolla on hallussaan koko arvoketju öljylähteistä huoltoasemiin. Masdar on suuri toimija tuuli- ja aurinkoenergian alalla. == Lähteet == Luokka:Arabiemiraatit Arabiemiraatit Arabiemiraatit
Leif Blomqvist (eläintieteilijä)

Leif Blomqvist (s. 1947) on suomalainen eläintieteilijä ja Korkeasaaren eläintarhan entinen intendentti. Blomqvist jäi eläkkeelle virastaan vuodenvaihteessa 2009–2010, mutta on jatkanut eläkkeelläkin työtään eläinten parissa Ruotsista käsin Nordens Arkin eläintarhassa. Blomqvist perusti eläintarhoissa elävien lumileopardien kansainvälisen kantakirjan vuonna 1976 työskennellessään Korkeasaaressa, ja otti myös lajin eurooppalaisen suojeluohjelman johtaakseen kun se perustetiin vuonna 1985. Kantakirjojen ylläpitämisen lisäksi Blomqvist on tutkinut Korkeasaaressa lumileopardien käyttäytymistä ja hyvinvointia, ja häntä on tituleerattu yhdeksi maailman johtavista lumileoparditutkijoista. Blomqvist on ollut perustamassa myös metsäpeuran ja ahman eurooppalaisia kantakirjoja 1990-luvulla. == Lähteet == Luokka:Suomalaiset eläintieteilijät Luokka:Korkeasaari Luokka:Vuonna 1947 syntyneet Luokka:Elävät henkilöt
Leif Blomqvist

Leif Blomqvist -nimisiä henkilöitä ovat: * Leif Blomqvist (s. 1937), suomalainen diplomaatti * Leif Blomqvist (s. 1947), suomalainen eläintieteilijä, Korkeasaaren eläintarhan ent. intendentti.
Formula 4 UAE

Formula 4 UAE oli vuonna 2016 käynnistynyt FIA:n hallinnoima Formula 4 -sarja, jonka kilpaillut käytiin pääosin Arabiemiirikunnissa. Auton suunnitti ja rakensi italialainen Tatuus. Auton mallinimi oli Tatuus F4-T421. Aiemmin sarjassa käytettiin mallinimeä Tatuus F4-T014. Sen moottorina toimi 1.4 litran Abarth-turbo. Renkaat tulivat Hankookilta. Sarjassa ajettiin yhtenä viikonloppuna kolme tai neljä kisalähtöä. Pisteitä jaettiin kymmenelle parhaalle kuljettajalle 25, 18, 15, 12, 10, 8, 6, 4, 2, 1. Kilpailun nopeimman kierroksen ajanut kuljettaja sai yhden lisäpisteen. Lokakuussa 2023 ilmoitettiin, että mestaruus muuttaa nimensä Lähi-idän Formula 4 mestaruussarjaksi kaudesta 2025 alkaen, joka kattaa myös Lähi-idän alueen muihin maihin. == Mestarit == === Kuljettajat === Kausi Kuljettaja Talli 2016–17 Jonathan Aberdein Team Motopark 2017–18 Charles Weerts Dragon Motopark F4 2019 Matteo Nannini Xcel Motorsport 2020 Francesco Pizzi Xcel Motorsport 2021 Enzo Trulli Cram Durango 2022 Charlie Wurz Prema Racing 2023 James Wharton Mumbai Falcons Racing Limited 2024 Freddie Slater Mumbai Falcons Racing Limited === Tallit === Kausi Talli 2016–17 Team Motopark 2017–18 Dragon Motopark F4 2019 Xcel Motorsport 2020 Xcel Motorsport 2021 Xcel Motorsport 2022 Prema Racing 2023 Mumbai Falcons Racing Limited 2024 Mumbai Falcons Racing Limited === Tulokas === Kausi Kuljettaja Talli 2016–17 Logan Sargeant Team Motopark 2017–18 David Schumacher Rasgaira Motorsports 2019 Matteo Nannini Xcel Motorsport 2020 Francesco Pizzi Xcel Motorsport 2021 Enzo Trulli Cram Durango 2022 Rafael Câmara Prema Racing 2023 Tuukka Taponen Mumbai Falcons Racing Limited 2024 Kean Nakamura-Berta Mumbai Falcons Racing Limited ==Viitteet== Luokka:Formula 4 Luokka:Arabiemiraattien moottoriurheilu
Juha Beurling-Pomoell

Juha Tuomas Beurling-Pomoell on Kuluttajaliiton pääsihteeri. == Tausta== Beurling-Pomoellin äiti on opetusneuvos Riitta Salmi (os. Beurling). Beurling- Pomoell on koulutukseltaan valtiotieteiden maisteri. == Ura ja tärkeät teemat == Kuluttajaliitossa on tehty Beurling-Pomoellin johdolla monia merkittäviä organisaatiomuutoksia. Vuonna 2014 hän käynnisti liiton jäsenyhdistysten rakenneuudistuksen luomalla maakunnallisia kuluttajayhdistyksiä sekä uudistamalla liiton päätöksentekorakenteita, tavoitteena vahvistaa liiton yhdistystoimintaa ja kehittää jäsenten osallisuutta liiton päätöksenteossa. Beurling-Pomoell on saanut monia merkittäviä valtakunnallisia kansalaisjärjestöjä Kuluttajaliiton jäsenjärjestöiksi ja osaksi kuluttajaliikettä. Hänen johdollaan tehty Suomen Potilasliiton yhdistyminen osaksi kuluttajaliikettä oli monin paikoin historiallinen, kun vuosia kestäneiden neuvotteluiden jälkeen liiton edunvalvonta siirtyi vuoden 2020 alusta Kuluttajaliiton tehtäväksi. Beurling-Pomoell on osallistunut laajasti yhteiskunnalliseen keskusteluun kuluttajan oikeuksien puolestapuhujana. Kuluttajaliiton pääsihteerinä hän on edistänyt muun muassa sähkön kohtuullista hintaa kuluttajille ja vaatinut sähkölle hintakattoa. Muita keskeisiä teemoja ovat olleet muun muassa puhelinmarkkinoinnin rajoittaminen, pikavippien korkokaton alentaminen sekä hoitoonpääsyn turvaaminen. Beurling-Pomoell on ollut lukuisia kertoja eduskunnan valiokuntien kuultavana kuluttaja-asioiden asiantuntijana. Hän on toiminut edustajana monissa kuluttajien kannalta keskeisissä neuvottelukunnissa ja muissa julkishallinnon ja elinkeinoelämän yhteistoimintaelimissä, sekä kansainvälisissä kuluttajaorganisaatioiden kattojärjestöjen toimielimissä, kuten esimerkiksi kuluttaja-asiain neuvottelukunnassa (TEM), kuluttajaturvallisuusasiain neuvottelukunnassa (TEM), yhteiskunta- ja yritysvastuun neuvottelukunnassa (TEM), Digi arkeen -neuvottelukunnassa (VM) ja kestävän kehityksen toimikunnassa (Valtioneuvosto). ==Yksityiselämä== Beurling-Pomoellin aviopuoliso on lääkäri Martin Beurling-Pomoell. Haastatteluissa Beurling-Pomoell on kertonut lapsuudenkokemuksistaan koulukiusattuna. Hän on puoluekannaltaan sosialidemokraatti. == Kunnianosoituksia == Vuonna 2020 Tasavallan presidentti myönsi Beurling-Pomoellille Suomen Valkoisen Ruusun ritarikunnan ansioristin. == Lähteet == Luokka:Suomalaiset järjestöjohtajat Luokka:Syntymävuosi puuttuu Luokka:Elävät henkilöt